open-index/open-wikipedia-markdown huggingface dataset:
Μουρόβνταγ

Το **Μουρόβνταγ** (αζερικά: *Murovdağ*) ή **Μραβ** (αρμενικά: Մռավի լեռնաշղթա - Μραβί Λερνα**σ**’γτά) είναι η υψηλότερη οροσειρά στο Μικρό Καύκασο. Η οροσειρά εκτείνεται περίπου στα 70 χλμ. και το Όρος Γκαμίς είναι η υψηλότερη κορυφή της στα 3.724 μέτρα. Αποτελείται κυρίως από Ιουρασικούς, Κρητιδικούς και Παλαιογενείς βράχους.

Η κορυφογραμμή Μουρόβνταγ εκτείνεται βόρεια από την Κορυφή Χίναλνταγ, μέσω του Όρους Γκαμίς (ή Γκομσασάρ). Η βορειοανατολική πλαγιά παρουσιάζει μια ομάδα γραφικών λιμνών, συμπεριλαμβανομένης της Γκιοϊγκιόλ κοντά στη βόρεια πλαγιά. Το οροπέδιο Καραμπάχ εκτείνεται νοτίως του Μουρόβνταγ. Τα δάση από έλατα και πικέες εκτείνονται όσο πιο νοτιοανατολικά του Μουρόβνταγ. Τα καλοκαιρινά ορεινά βοσκοτόπια του Μουρόβνταγ χρησιμοποιούνταν παραδοσιακά από τους Αζέρους και τους Αρμένιους βοσκούς.

Η κορυφογραμμή αποτελεί το βόρειο τμήμα της γραμμής ελέγχου που χωρίζει τη μη αναγνωρισμένη Δημοκρατία του Ναγκόρνο-Καραμπάχ από το Αζερμπαϊτζάν. Οι νότιες πλαγιές της διέρχονται από την περιοχή Μαρτακέρτ του Ναγκόρνο-Καραμπάχ.


File:Вагуас2.jpg|Θέα από το Ναγκόρνο-Καραμπάχ, επί του χωριού Κοζλού (τοπική ονομασία Βάγκουας)
File:Murov mountain in Azerbaijan-Caucasus4.jpg
File:Murov mountain in Azerbaijan-Caucasus.jpg
File:Murov mountain in Azerbaijan-Caucasus5.jpg


## Παραπομπές


Κατηγορία:Γεωγραφία του Ναγκόρνο-Καραμπάχ
Εθνική Μαυροβουνίου (καλαθοσφαίριση ανδρών)

Η **εθνική ομάδα καλαθοσφαίρισης Μαυροβουνίου** (μαυροβουνιακά: Košarkaški reprezentacija Crne Gore / Кошаркашка репрезентација Црне Горе) εκπροσωπεί το Μαυροβούνιο σε διεθνείς διοργανώσεις καλαθοσφαίρισης. Η ομάδα υπάγεται στην Ομοσπονδία Καλαθοσφαίρισης του Μαυροβουνίου.

Το Μαυροβούνιο έγινε μέλος της ΔΟΚ το 2006, μετά την αποκατάσταση της ανεξαρτησίας του Μαυροβουνίου το ίδιο έτος. Από το 2006 η ομάδα έχει προκριθεί 3 φορές σε Ευρωμπάσκετ. Επίσης συμμετέχει σε μικρότερα τουρνουά όπως οι Αγώνες Μικρών Κρατών της Ευρώπης. Το 2019, συμμετέχει για πρώτη φορά σε Παγκόσμιο Κύπελλο.

Ενώ η ομάδα δεν κατάφερε να προκριθεί για το Ευρωμπάσκετ 2022, εν τούτοις λόγω αποκλεισμού της Ρωσίας, λόγω της εισβολής στην Ουκρανία, η ομάδα του Μαυροβουνίου αντικατέστησε την αντίστοιχη της Ρωσίας.

Κατηγορία:Εθνική Μαυροβουνίου (καλαθοσφαίριση)
Γιαννόπουλοι Αιτωλοακαρνανίας

Οι **Γιαννόπουλοι** είναι ημιορεινό χωριό στην Περιφερειακή Ενότητα Αιτωλοακαρνανίας σε υψόμετρο 480 μέτρα.

## Γεωγραφία - Ιστορία
Οι Γιαννόπουλοι βρίσκονται στα δυτικά του ποταμού Ίναχου και βόρεια δυτικά της τεχνητής λίμνης του Καστρακίου. Απέχουν 32 χλμ. (οδηγικά) Α.-ΒΑ. από την Αμφιλοχία και 38,5 χλμ. Β.-ΒΔ. από το Αγρίνιο. Ως οικισμός αναφέρεται επίσημα το 1836 να προσαρτάται στον τότε δήμο Φυτείας. Το 1912 διορθώνεται με το ΦΕΚ 261Α - 31/08/1912 σε Γιαννόπουλον και το 1940 ξανά σε Γιαννόπουλοι. Σύμφωνα με το πρόγραμμα Καλλικράτης, μαζί με τα Παλιάμπελα αποτελούν την Τοπική Κοινότητα Γιαννοπούλων που ανήκει στην Δημοτική Ενότητα Ίναχου του Δήμου Αμφιλοχίας και σύμφωνα με την απογραφή του 2011 έχει πληθυσμό 70 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Πιέτρο Τζέρμι

Ο **Πιέτρο Τζέρμι** (ιταλικά: *Pietro Germi*), (14 Σεπτεμβρίου 1914 - 5 Δεκεμβρίου 1974), ήταν Ιταλός ηθοποιός, σεναριογράφος και σκηνοθέτης.

## Πρώτα χρόνια
Ο Τζέρμι γεννήθηκε στη Γένοβα της Λιγουρίας σε  μια οικογένεια  μεσαίας τάξης. Παρακολούθησε  σύντομα το ναυτικό σχολείο πριν αποφασίσει να ακολουθήσει μια καριέρα στον κινηματογράφο.

## Καριέρα
Σπούδασε υποκριτική και σκηνοθεσία στο Πειραματικό Κέντρο του Κινηματογράφου της Ρώμης. Κατά τη διάρκεια των σπουδών του στη σχολή, ο Τζέρμι εργαζόταν παράλληλα ως ηθοποιός, βοηθός σκηνοθέτη και, σε ορισμένες περιπτώσεις ως συγγραφέας. Ο Τζέρμι έκανε το σκηνοθετικό ντεμπούτο του το 1945 με την ταινία Ο Μάρτυρας. Όλες οι πρώτες ταινίες του, ήταν σε νεορεαλιστικό ύφος. που ασχολούνταν με κοινωνικά δράματα και σύγχρονα ζητήματα που αφορούσαν τους παραδοσιακούς  ανθρώπους της Σικελίας.

Με τα χρόνια, ο Τζέρμι απομακρύνθηκε  από το κοινωνικό δράμα προς τις σατιρικές κωμωδίες, αλλά  διατήρησε το αγαπημένο του στοιχείο του λαού της Σικελίας.
Ο Τζέρμι έγραψε τα σενάρια για όλες τις ταινίες που σκηνοθέτησε και εμφανίστηκε ως  ηθοποιός σε μερικές από αυτές.

## Διακρίσεις
## Ενδεικτική φιλμογραφία
*Παρασκήνια (1939)
*Οι Δέκα Εντολές (1945)
*Η Μαρτυρία (1946)
*Η χαμένη νεολαία (1947)
*Στο όνομα του νόμου (1948)
*Διαφυγή στη Γαλλία (1948)
*Ο δρόμος της ελπίδας (1950)
*Κατά του Νόμου (1950)
*Ζήλια (1953)
*Ο άνθρωπος του σιδηρόδρομου (1955)
*Είμαστε όλοι ένοχοι (1959)
*Διαζύγιο αλά Ιταλικά (1961)
*Συζευγμένοι και εγκαταλελειμμένοι (1963)
*Κυρίες και Κύριοι (1965) 
*Σεραφίνο (1968)

## Παραπομπές


## Εξωτερικοί σύνδεσμοι
*

Κατηγορία:Ιταλοί ηθοποιοί κινηματογράφου
Κατηγορία:Ιταλοί σεναριογράφοι
Κατηγορία:Ιταλοί σκηνοθέτες κινηματογράφου
Ένωσις Αγροτικών Κομμάτων

Η **Ένωσις Αγροτικών Κομμάτων** ήταν κόμμα που συμμετείχε στις εκλογές του 1946 στην Ελλάδα.

## Ιστορία
Η Ένωση συμμετείχε για πρώτη φορά σε εκλογές το 1946, όπου κέρδισε μια έδρα Ελληνικό Κοινοβούλιο λαμβάνοντας το 0,87% των ψήφων.

Μετά το 1946, η Ένωση δεν συμμετείχε σε κάποια άλλη εκλογή.

## Παραπομπές


Κατηγορία:Πρώην πολιτικά κόμματα στην Ελλάδα
Κατηγορία:Αγροτικά κόμματα
Κατασκευή

[μικρογραφία|Σε μεγάλα κατασκευαστικά έργα όπως αυτός ο ουρανοξύστης στην [Μελβούρνη, οι γερανοί είναι ζωτικής σημασίας. ]]
[μικρογραφία|Εργοτάξιο και εξοπλισμός έτοιμος για την αρχή του έργου στην [Κολωνία, της Γερμανίας (2017)]]
Η **κατασκευή** είναι η διαδικασία κατασκευής μιας δομής ή υποδομής. Η κατασκευή διαφέρει από την παραγωγή, η οποία περιλαμβάνει μαζική παραγωγή παρόμοιων αντικειμένων χωρίς ορισμένο αγοραστή, ενώ η κατασκευή συνήθως λαμβάνει χώρα σε γνωστή τοποθεσία και πελάτη. Η κατασκευή ως βιομηχανία συνεισφέρει το 6-9% του ΑΕΠ των ανεπτυγμένων κρατών. Η κατασκευή ξεκινά με τον σχεδιασμό και τη χρηματοδότηση του έργου, συνεχίζοντας μέχρι την ολοκλήρωση και την παράδοση του κτιρίου.

Η κατασκευή μεγάλης κλίμακας απαιτεί συνεργασία σε πολλές παραμέτρους. Ένας διαχειριστής έργου διαχειρίζεται τον προϋπολογισμό του έργου, ενώ ένας διαχειριστής κατασκευής, σχεδιαστής, κατασκευαστικός μηχανικός ή αρχιτέκτονας το επιβλέπει. Αυτοί που αναμειγνύονται με τον σχεδιασμό και την κατασκευή πρέπει να λάβουν υπόψη παράγοντες όπως οι διάφορες απαιτήσεις που τίθονται, το περιβαλλοντικό αντίκτυπο της κατασκευής, τον σχεδιασμό, τη χρηματοδότηση, την ασφάλεια του κατασκευαστικού χώρου, την διαθεσιμότητα-μεταφορά κατασκευαστικών υλικών, λογιστικά θέματα και δημόσια αναστάτωση που προκαλούν οι καθυστερήσεις και η δημοπρασία του έργου.

## Παραπομπές
Γεώργιος Βούλγαρης (Βουλγαράκης)

Ο **Γεώργιος Βούλγαρης ή Βουλγαράκης** (1903-1986) του Κωνσταντίνου, ήταν Έλληνας γιατρός και  πολιτικός. Διετέλεσε βουλευτής Ρεθύμνης και καταγόταν από τις Μέλαμπες.

## Βιογραφία
Γεννήθηκε το 1903  στις Μέλαμπες Ρεθύμνης.  Σπούδασε Ιατρική στο Πανεπιστήμιο Αθηνών του οποίου υπήρξε Διδάκτορας, με εξειδίκευση στην Γυναικολογία. 

Αμέσως μετά τις σπουδές του, μετεκπαιδεύτηκε στη Γερμανία ως εξειδικευμένος   χειρουργός. 

Ως χειρουργός γυναικολόγος, ίδρυσε την πρώτη γυναικολογική κλινική στο νομό Ρεθύμνης, ενώ υπήρξε για χρόνια Διευθυντής του Γενικού Νοσοκομείου Ρεθύμνου. 

Καταγόταν από οικογένεια των Τρουλλινών, με μεγάλη πολιτική παράδοση στην Κρήτη, την οποία συνέχισε και ο ίδιος με την ενεργό ανάμιξη του στα κοινά. Πολλά χρόνια αργότερα, ο γιος του αδελφού του, Γιώργος Βουλγαράκης, συνέχισε την παράδοση αυτή ως βουλευτής της Α΄ Αθηνών. 

Διατέλεσε επί σειρά ετών δήμαρχος Μελάμπων, της τότε επαρχίας Λάμπης και Σφακίων  και συνέβαλε στην ευρύτερη ανάπτυξη της περιοχής με την ίδρυση αγροτικού συνεταιρισμού.  

Εξελέγη για πρώτη φορά βουλευτής Ρεθύμνου στις εκλογές του 1951 με τον Ελληνικό Συναγερμό, επανεξελέγη με το ίδιο κόμμα στις 29 Μαρτίου 1953 σε επαναληπτική εκλογή και στη συνέχεια ως υποψήφιος της Εθνικής Ριζοσπαστικής Ένωσης  (Ε.Ρ.Ε) και του κόμματος των Προοδευτικών. 

Στη διάρκεια της Γερμανικής κατοχής ανάπτυξε σπουδαία αντιστασιακή δράση με την Εθνική Οργάνωση Ρεθύμνης (Ε.Ο.Ρ) ενώ είχε συλληφθεί και φυλακισθεί στις φυλακές της Αγίας στα Χανιά καταδικασμένος σε θάνατο. Η λήξη του πολέμου και η απελευθέρωση τον γλίτωσε από το εκτελεστικό απόσπασμα. Για την αντιστασιακή του δράση, του είχαν απονεμηθεί παράσημα και διακρίσεις.    

Συμμετείχε, επίσης, στον αντιδικτατορικό αγώνα με την ομάδα σκέψης του Παναγιώτη Κανελλόπουλου. 

Απεβίωσε σε ηλικία 83 ετών στην Αθήνα τον Αύγουστο του 1986. Ήταν παντρεμένος με την Αγγελική Βαρούχα, της οποίας η οικογένεια είχε επίσης σπουδαία πολιτική παράδοση και δράση επί Κρητικής Πολιτείας. Απέκτησαν  ένα γιο, τον Κωνσταντίνο, επίσης γιατρό και δύο κόρες, την Ελένη (γιατρός) και την Άννα (Κοινωνιολόγο).

Μετά  το θάνατο του, η οικογένεια του, δώρισε την κλινική και την οικία του στο κράτος, οπού σήμερα λειτουργεί ως Κέντρο Υγείας της περιοχής.

## Παραπομπές


Κατηγορία:Βουλευτές Ρεθύμνου
Κατηγορία:Βουλευτές εκλεγμένοι με τον Ελληνικό Συναγερμό
Apollon Ladies FC

Οι **Apollon Ladies FC** είναι κυπριακή ομάδα γυναικείου ποδοσφαίρου. Αποτελεί τμήμα του σωματείου του Απόλλωνα Λεμεσού. Έχει κατακτήσει 16 πρωταθλήματα Κύπρου, 14
κύπελλα Κύπρου, 1 Λιγκ Καπ Κύπρου και 10 Super Cup.

## Ιστορία

Οι Apollon Ladies FC ιδρύθηκαν το 2007.

## Τίτλοι-Διακρίσεις
* Παγκύπριο πρωτάθλημα:
** Πρωταθλήτριες (16): 2008-09, 2009-10, 2010-11, 2011-12, 2012-13, 2013-14, 2014-15, 2015-16, 2016-17, 2018-19, 2020-21, 2021-22, 2022-23, 2023-24, 2024-25, 2025-26

* Κύπελλο Κύπρου:
** Κυπελλούχες (14): 2008-09, 2009-10, 2010-11, 2011-12, 2012-13, 2013-14, 2014-15, 2015-16, 2016-17, 2017-18, 2021-22, 2022-23, 2023-24, 2024-25

* Λιγκ Καπ Κύπρου:
** Κυπελλούχες (1): 2025

* Super Cup:
** Νικήτριες (10): 2009, 2010, 2011, 2013, 2014, 2015, 2017,  2021, 2023, 2024

## Δείτε επίσης
* Ποδόσφαιρο στην Κύπρο

## Παραπομπές


## Εξωτερικοί σύνδεσμοι
* 

Κατηγορία:Ποδοσφαιρικές ομάδες Κύπρου (γυναικών)
Κατηγορία:Ιδρύσεις ποδοσφαιρικών ομάδων το 2007
Αμπντουλά Aρίποφ

Ο **Αμπντουλά Νιγκματόβιτς Αρίποφ**  (     ,     .  γεννήθηκε στις 24 Μαΐου 1961 στην Τασκένδη ) είναι ο πρωθυπουργός του Ουζμπεκιστάν από τις 14 Δεκεμβρίου 2016. Ο Αρίποφ είναι μέλος του Φιλελεύθερου Δημοκρατικού Κόμματος του Ουζμπεκιστάν. Ήταν αντιπρόεδρος της κυβέρνησης από το 2002 έως το 2012 και πάλι το 2016. 

## Καριέρα

### Πολιτική
Στις 30 Μαΐου 2002 ο Αρίποφ διορίστηκε αναπληρωτής πρωθυπουργός του Ουζμπεκιστάν - επικεφαλής του Συγκροτήματος για Θέματα Πληροφορικής και Τηλεπικοινωνιών - γενικός Διευθυντής του Οργανισμού Επικοινωνιών και Πληροφοριών του Ουζμπεκιστάν.  Στη συνέχεια, από τον Οκτώβριο του 2009, επιβλέπει την Κοινωνική Σφαίρα, την Επιστήμη, την Εκπαίδευση, την Υγεία, τον Πολιτισμό και είναι υπεύθυνος για τις επαφές με τους εταίρους της Κοινοπολιτείας Ανεξαρτήτων Κρατών. Στις 4 Φεβρουαρίου 2005 ο Αρίποφ διορίστηκε αναπληρωτής πρωθυπουργός. Στη συνέχεια, σε ανασχηματισμό τον Αύγουστο του 2012 διορίστηκε επικεφαλής του Συγκροτήματος για τα Πληροφοριακά Συστήματα και τις Τηλεπικοινωνίες.  

Τον Σεπτέμβριο του 2016 διορίστηκε και πάλι αναπληρωτής πρωθυπουργός.  

Στις 12 Δεκεμβρίου 2016, διορίστηκε από το κυβερνών κόμμα για να σχηματίσει ένα υπουργικό συμβούλιο.  Στις 14 Δεκεμβρίου, επιβεβαιώθηκε ως πρωθυπουργός από το κοινοβούλιο.  Στις 15 Δεκεμβρίου, σχημάτισε την κυβέρνησή του. 

## Προσωπική ζωή
Ο Αρίποφ είναι παντρεμένος και έχει πέντε κόρες. Έχει τιμηθεί με τα κρατικά βραβεία  Ordens "Do'stlik" και "Mehnat shuhrati" (Φιλία και Εργασία Δόξας).  

## Παραπομπές


Αριποφ
Κατηγορία:Πρωθυπουργοί του Ουζμπεκιστάν
Κύπελλο Κύπρου ποδοσφαίρου γυναικών 2018-19

Το **Κύπελλο Κύπρου 2018-19** ήταν η 17η έκδοση του Κυπέλλου Κύπρου. Νικήτρια ήταν η Barcelona FA Pyrgos Limassol για 1η φορά στην ιστορία της.

## Σύστημα διεξαγωγής
Στο κύπελλο Κύπρου 2018-19 είχαν δικαίωμα συμμετοχής οι 9 ομάδες του Παγκύπριου πρωταθλήματος 2018-19.

Διεξήχθη σε 4 γύρους. Στον Α΄ γύρο και στα προημιτελικά έγιναν μονοί αγώνες στην έδρα της ομάδας που κληρώθηκε ως γηπεδούχος. Προκρινόταν η ομάδα που είχε πετύχει τον μεγαλύτερο αριθμό τερμάτων. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να είναι ισόπαλο, τότε εκτελούνταν πέναλτι.

Η ημιτελική φάση και ο τελικός διεξήχθησαν με τη μορφή Final Four. Το Final Four διεξήχθη στην Ελεύθερη Επαρχία Αμμοχώστου. Προκρινόταν η ομάδα που είχε πετύχει τον μεγαλύτερο αριθμό τερμάτων. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να είναι ισόπαλο, τότε εκτελούνταν πέναλτι.

## Α΄ γύρος
Στον Α΄ γύρο συμμετείχαν 2 από τις 9 ομάδες. Ο αγώνας διεξήχθη στις 4 Φεβρουαρίου 2019.



## Προημιτελικά
Στα προημιτελικά συμμετείχε η ομάδα που προκρίθηκε από τον Α΄ γύρο και οι υπόλοιπες 7 που δεν συμμετείχαν στον Α΄ γύρο.



## Final Four
Το Final Four διεξήχθη στις 10-12 Μαΐου 2019 στην Αγία Νάπα και στη Σωτήρα.

### Ημιτελικά
Στην ημιτελική φάση συμμετείχαν οι ομάδες που προκρίθηκαν από τα προημιτελικά. 




### Μικρός τελικός
Στον μικρό τελικό συμμετείχαν οι ομάδες που αποκλείστηκαν από την ημιτελική φάση, δηλαδή οι Apollon Ladies FC και η Λευκοθέα Λατσιών. Ο αγώνας διεξήχθη στις 12 Μαΐου 2019 στο Δημοτικό Στάδιο Αγίας Νάπας στην Αγία Νάπα. Νικήτριες ήταν οι Apollon Ladies FC με σκορ 4-0.

### Τελικός
Στον τελικό προκρίθηκαν η Barcelona FA Pyrgos Limassol και η Ομόνοια Λευκωσίας. Ο τελικός διεξήχθη στις 12 Μαΐου 2019 στο Δημοτικό Στάδιο Αγίας Νάπας στην Αγία Νάπα. Νικήτρια ήταν η Barcelona FA Pyrgos Limassol με σκορ 4-0.

## Παραπομπές

## Δείτε επίσης
* Κύπελλο Κύπρου (ποδόσφαιρο γυναικών)
* Παγκύπριο πρωτάθλημα ποδοσφαίρου γυναικών 2018-19

Κατηγορία:Εγχώρια ποδοσφαιρικά κύπελλα 2018-2019
Κατηγορία:Κύπελλο Κύπρου (ποδόσφαιρο γυναικών)
Παλαιοδημοκρατική Ένωση Κρήτης

Η **Παλαιοδημοκρατική Ένωση Κρήτης** ήταν πολιτικό κόμμα στην Ελλάδα. Υπήρξε κατά τη δεκαετία του 1930.

## Ιστορία
Το κόμμα συμμετείχε για πρώτη φορά σε εθνικές εκλογές τον Ιανουάριο του 1936, κερδίζοντας το 1.1% των ψήφων και τρεις έδρες στο Ελληνικό Κοινοβούλιο 

Οι εκλογές του 1936 ήταν οι τελευταίες εκλογές πριν τον Β΄ Παγκόσμιο Πόλεμο καθώς η δικτατορία της 4ης Αυγούστου ανέλαβε την εξουσία τον Αύγουστο και το κόμμα δεν συμμετείχε σε άλλες εκλογές μετά τον πόλεμο.

## Παραπομπές


## Πηγές
*  

Κατηγορία:Πρώην πολιτικά κόμματα στην Ελλάδα
Κατηγορία:Ιστορία της Κρήτης
Παράταξις Αγροτών και Εργαζομένων

Η **Παράταξη Αγροτών και Εργαζομένων** ήταν πολιτικό κόμμα στην Ελλάδα, το οποίο δραστηριοποιήθηκε στη δεκαετία του 1950.

## Ιστορία
Το κόμμα συμμετείχε για πρώτη φορά σε εθνικές εκλογές το 1950, όπου κέρδισε το 2.6% των ψήφων και τρεις έδρες στο Ελληνικό Κοινοβούλιο. Ωστόσο, δεν ξανασυμμετείχε σε εκλογές.

## Παραπομπές


## Πηγές
*  

Κατηγορία:Εργατικά κόμματα
Κατηγορία:Αγροτικά κόμματα
Κατηγορία:Πρώην πολιτικά κόμματα στην Ελλάδα
Αρχιεπισκοπή Κέρκυρας, Ζακύνθου και Κεφαλληνίας

Η **Ρωμαιοκαθολική Αρχιεπισκοπή Κέρκυρας, Ζακύνθου και Κεφαλονιάς** () είναι καθολική αρχιεπισκοπή που περιλαμβάνει τη Κέρκυρα, τη Ζάκυνθο και την Κεφαλονιά. Ιδρύθηκε το 1310 ως επισκοπή της Κέρκυρας και το 1919 επεκτάθηκε σε Μητροπολιτική Αρχιεπισκοπή Κέρκυρας – Ζακύνθου – Κεφαλληνίας.

## Δημογραφία

## Παραπομπές

Κατηγορία:Ζάκυνθος
Κατηγορία:Κεφαλονιά
Κατηγορία:Χριστιανισμός στην Κέρκυρα
Κατηγορία:Ρωμαιοκαθολικές επισκοπές στην Ελλάδα
Κατηγορία:Λήμματα που περιέχουν κείμενο στα λατινικά
Σοτομαρίνα

Η **Σοτομαρίνα** μία Ιταλική πόλη Ρωμαϊκής καταγωγής είναι προάστιο της κοινότητας Κιότζα, ανήκει στην Μητροπολιτική Πόλη της Βενετίας, στην Ιταλική Περιφέρεια του Βένετο στην βόρεια Ιταλία. Η Σοτομαρίνα είναι νησί που διασχίζεται με κανάλια, συνδέεται με την γειτονική Κιότζα και τα υπόλοιπα νησιά με γέφυρες, οι διαστάσεις του είναι 5 χιλιόμετρα σε μήκος, 300 μέτρα σε πλάτος. Τον 7ο αιώνα η Σοτομαρίνα ήταν γνωστή σαν *"Μικρή Κλόντια"*, συνδεόταν με την γειτονική Κιότζα με μια πέτρινη γέφυρα. 

Ο οικισμός καταστράφηκε στην διάρκεια του *"Πολέμου της Κιότζα"* (1379) ανάμεσα στην Δημοκρατία της Βενετίας και την Δημοκρατία της Γένοβας για την διεκδίκηση της πόλης. Ο οικισμός παρέμεινε πλημμυρισμένος και ακατοίκητος για πολλούς αιώνες μέχρι τον 17ο αιώνα που ξανακτίστηκε. Η παραθαλάσσια περιοχή ανακαινίστηκε σημαντικά στα τέλη του 19ου αιώνα με την εκτροπή του ποταμού Μπρέντα και την δεκαετία του 1930 κατασκευάστηκε ένα φράγμα.

## Παραπομπές
 		


## Εξωτερικοί σύνδεσμοι

*Ιστορία της Σοτομαρίνα (στα Ιταλικά)

Κατηγορία:Νησιά της Λιμνοθάλασσας της Βενετίας
Rockstar (ποτό)

Το **Rockstar** (στυλιζαρισμένο ως **ROCKST★R** ή **ЯR**) είναι ενεργειακό ποτό που δημιουργήθηκε το 2001, το οποίο από το 2009 κατείχε το 14% της αμερικανικής αγοράς ενεργειακών ποτών. Η Rockstar εδρεύει στο Λας Βέγκας. Από τον Ιανουάριο του 2013, το ενεργειακό ποτό Rockstar ήταν διαθέσιμο σε περισσότερες από 20 γεύσεις και σε περισσότερες από 30 χώρες.

Το 2020, η PepsiCo εξαγόρασε τη Rockstar έναντι 3,85 δισ. δολαρίων, σε μια κίνηση που στόχευε στην ενίσχυση της παρουσίας της στην παγκόσμια αγορά ενεργειακών ποτών και στην επέκταση της διανομής της μάρκας σε νέες αγορές και κανάλια, καθιστώντας τη Rockstar ακόμη πιο ανταγωνιστική απέναντι σε εταιρείες όπως η Red Bull και η Monster.

## Παραπομπές


Κατηγορία:Αριζόνα
Κατηγορία:Ενεργειακά ποτά
Πίτσε

Ο **Πίτσε** (*Pitze*) ή **Πίτσμπαχ** (*Pitzbach*) είναι ποταμός της Αυστρίας, στο Τιρόλο, με μήκος 40,5 χιλιόμετρα. Είναι δεξιός παραπόταμος του Ιν. Πηγάζει σε υψόμετρο περίπου 2.400 μέτρα, από τον παγετώνα Μίτελμπεργκφέρνερ των Άλπεων Έτσταλ, και λίγο πιο κάτω σχηματίζει την αλπική λίμνη Ρίφλζεε και την ομώνυμη του ποταμού κοιλάδα (Πίτσταλ). Η λεκάνη απορροής του έχει έκταση 308,7 τετραγωνικά χιλιόμετρα. Εκβάλλει στον ποταμό Ιν 3 χιλιόμετρα ανατολικά της μικρής πόλεως Ιμστ, σε υψόμετρο 705 μέτρων.
## Παραπομπές


Κατηγορία:Ποταμοί της Αυστρίας
Κατηγορία:Τιρόλο
Λεϊλά Λύντια Τουγουτλού

Η **Λεϊλά Λύντια Τουγουτλού** (τουρκικά: Leyla Lydia Tuğutlu, γενν. 29 Οκτωβρίου 1989) είναι Τουρκογερμανίδα ηθοποιός, τραγουδίστρια και μοντέλο, εστεμμένη ως Μις Τουρκία του 2008. Εκπροσώπησε την Τουρκία στο διαγωνισμό Μις Κόσμος 2008.

## Εργογραφία

### Τηλεόραση

## Παραπομπές


Κατηγορία:Τούρκισσες ηθοποιοί
Ματσόρμπο

Το **Ματσόρμπο** είναι ένα νησί στην βόρεια Λιμνοθάλασσα της Βενετίας στην βόρεια Ιταλία, ο πληθυσμός του σύμφωνα με την Απογραφή του 2019 είναι 256 κάτοικοι. Συνδέεται με το γειτονικό νησί Μπουράνο με μια γέφυρα. Σε παλιότερες εποχές ήταν μεγάλο εμπορικό κέντρο, σήμερα καλλιεργούνται μονάχα Αμπέλια και Ορχιδέες. Το κύριο αξιοθέατο του νησιού είναι η εκκλησία της Αγίας Αικατερίνης που οικοδομήθηκε τον 14ο αιώνα και ένα πολύχρωμο συγκρότημα κατοικιών που σχεδιάστηκε (1979) από τον διάσημο αρχιτέκτονα Τζιανκάρλο Ντε Κάρλο (1919 - 2005).

## Παραπομπές
 		


## Εξωτερικοί σύνδεσμοι

*Ταξίδι στο Ματσόρμπο
*Google Maps

Κατηγορία:Γεωγραφία της Βενετίας
Κατηγορία:Νησιά της Λιμνοθάλασσας της Βενετίας
Νάταν Σέντερμπλουμ

Ο **Λαρς Όλοφ Γιόναταν (Νάταν) Σέντερμπλουμ** (*Lars Olof Jonathan Söderblom*, 15 Ιανουαρίου 1866 &ndash; 12 Ιουλίου 1931) ήταν Σουηδός Λουθηρανός κληρικός, Αρχιεπίσκοπος της Ουψάλας, ο οποίος βραβεύθηκε με το Βραβείο Νόμπελ Ειρήνης το 1930. Η μνήμη του τιμάται στο Αγιολόγιο της Λουθηρανικής και της αμερικανικής Επισκοπικής Εκκλησίας, την ημερομηνία του θανάτου του.

## Βιογραφικά στοιχεία
Ο Νάταν Σέντερμπλουμ γεννήθηκε στο χωριό Τρένε (Trönö), στον σημερινό Δήμο Σέντερχαμ, στην Κομητεία Γιέβλεμποργκ. Ο πατέρας του ήταν Λουθηρανός ιερέας και αφοσιωμένος Χριστιανός με ισχυρή προσωπική πίστη.

Ο Νάταν εγγράφηκε στο Πανεπιστήμιο της Ουψάλας το 1883. Αρχικώς δεν είχε αποφασίσει τι ήθελε να σπουδάσει, αλλά τελικώς απεφάσισε να ακολουθήσει τα βήματα του πατέρα του. Μετά την επιστροφή του από ένα ταξίδι στις ΗΠΑ, χειροτονήθηκε ιερέας το 1893.

Το 1892 και το 1893 ο Σέντερμπλουμ διετέλεσε αντιπρόεδρος και πρόεδρος της φοιτητικής ενώσεως του πανεπιστημίου.

Το 1912 έγινε καθηγητής της Θρησκειολογίας στο Πανεπιστήμιο της Λειψίας. Ωστόσο, στις 8 Νοεμβρίου 1914 εκλέχθηκε Αρχιεπίσκοπος της Ουψάλας, αξίωμα που αποτελεί την κεφαλή της Λουθηρανικής Εκκλησίας της Σουηδίας. Ως τέτοιος, κατά τον Α΄ Παγκόσμιο Πόλεμο έκανε έκκληση σε όλους τους Χριστιανούς ηγέτες να εργασθούν για την ειρήνη και τη δικαιοσύνη.

Πίστευε ότι η ενότητα των Χριστιανών θα έπρεπε να είχε τον στόχο να παρουσιασθεί το Ευαγγέλιο στον κόσμο και ότι τα μηνύματα του Χριστού ήταν καίρια για την κοινωνική ζωή. Η ηγετική του δράση στο χριστιανικό συνέδριο «Ζωή και έργο» (Στοκχόλμη 1925), και στη συνακόλουθη κίνηση της δεκαετίας του 1920 οδήγησε στην αναγνώρισή του ως ενός εκ των κυριότερων θεμελιωτών του κινήματος του Οικουμενισμού. Ο Σέντερμπλουμ ήταν στενός φίλος του Άγγλου οικουμενιστή επισκόπου Τζωρτζ Μπελ. Ακόμη, ήταν ο πάστορας της ενορίας όπου εκκλησιαζόταν ο Άλφρεντ Νόμπελ.

Μόλις ένα έτος πριν από τον θάνατό του, το 1930, ο Σέντερμπλουμ τιμήθηκε με το Βραβείο Νόμπελ Ειρήνης. Πέθανε στην Ουψάλα της Σουηδίας σε ηλικία 65 ετών και το σώμα του τάφηκε στον Καθεδρικό Ναό της Ουψάλας. Ο Έρλιν Άιντεμ τον διαδέχθηκε ως Αρχιεπίσκοπος της Ουψάλας και ηγέτης της Λουθηρανικής Εκκλησίας της Σουηδίας.

## Δείτε επίσης
* Παγκόσμιο Συμβούλιο Εκκλησιών
* Οικουμενισμός

## Βιβλιογραφία
* Dietz Lange: *Nathan Söderblom und seine Zeit*, Göttingen 2011
* Klas Hansson: «Nathan Söderblom's ecumenical cope. A visualization of a theological and ecumenical concept», *Studia Theologica - Nordic Journal of Theology*, τόμος 66, τεύχ. 1 (2012)
* Jonas Jonson: *Nathan Söderblom: called to serve*, αγγλ. μετάφραση Norman A. Hjelm, Eerdmans, Grand Rapids 2016

## Παραπομπές


## Εξωτερικοί σύνδεσμοι
* Βιογραφία στον ιστότοπο των Βραβείων Nobel
* «The Content of Christian Faith», σκέψεις του Νάταν  Nathan Söderblom

Κατηγορία:Λουθηρανοί επίσκοποι
Κατηγορία:Σουηδοί κληρικοί
Κατηγορία:Ιστορικοί της θρησκείας
Κατηγορία:Βραβευμένοι με Νόμπελ Ειρήνης
Κατηγορία:Σουηδοί νομπελίστες
Κατηγορία:Άγιοι της Αγγλικανικής Εκκλησίας
Κατηγορία:Επίσκοποι του 20ού αιώνα
Λεοπόλδος Β΄ της Αυστρίας

:*Να μη συγχέεται με τον [[Λεοπόλδος Β΄ Μπάμπενμπεργκ της Αυστρίας|Λεοπόλδο Β΄ των Μπάμπενμπεργκ]] δούκα της Αυστρίας*.

Ο **Λεοπόλδος Β΄**, γερμ. Luitpold (1328 - 10 Αυγούστου 1344) από τον Οίκο των Αψβούργων ήταν δούκας της Αυστρίας.

## Βιογραφία
Ήταν ο δευτερότοκος γιος του Όθωνα δούκα της Αυστρίας (Στυρίας & Καρινθίας) και της Ελισάβετ των Βίττελσμπαχ, κόρης του Στεφάνου Α΄ δούκα της Βαυαρίας.

Το 1339 διαδέχθηκε τον πατέρα του από κοινού με τον μεγαλύτερο αδελφό του Φρειδερίκο Β΄ (1327-1344). Όμως τα δύο αδέλφια απεβίωσαν το 1344 ανήλικα, ο Λεοπόλδος Β΄ τον Αύγουστο (16 ετών) και ο Φρειδερίκος Β΄ τον Δεκέμβριο του ίδιου έτους (17 ετών). Υπήρχαν υποψίες δηλητηρίασής τους.

Ο Όθων Δ΄ κυβερνούσε μαζί με τον μεγαλύτερο αδελφό του Αλβέρτο Β΄, έτσι με το τέλος των δύο αδελφών η Στυρία και η Καρινθία περιήλθαν στον Αλβέρτο Β΄, τον μόνο που ωφελήθηκε από το τέλος των δύο αυτών.

## Πρόγονοι

## Παραπομπές


## Πηγές
* Constantin von Wurzbach, 'Habsburg, Leopold II (Herzog von Oesterreich)' in Biographisches Lexikon des Kaiserthums Oesterreich, vol. 6 (Vienna: L. C. Zamarski, 1860), p. 411

Κατηγορία:Οίκος των Αψβούργων
Pocoyo

Το ***Pocoyo*** (ισπανικά: *Pocoyó*) είναι προσχολικό κωμικό κινούμενο σχέδιο, δημιουργημένο από τους Γκιγιέρμο Γαρθία Καρσί, Κολμάν Λόπεθ, Λουίς Γαγιέγο και Νταβίντ Καντόγια. Η σειρά έχει μέχρι τώρα 3 κύκλους με 52 επεισόδια διάρκειας επτά λεπτών και ένα τέταρτο με 26 επεισόδια διάρκειας επτά λεπτών.

Η σειρά έχει ως κεντρικό χαρακτήρα ένα 4χρονο μωρό με το όνομα Ποκόγιο, ο οποίος αλληλεπιδρά με τους φίλους του Πάτο (μια πάπια), Έλλι (ελέφαντας) και τον Λούλα (σκύλος).

Στην Ισπανία, το TVE2 ξεκίνησε την προβολή του δεύτερου κύκλου τον Απρίλιο του 2008. Ο τρίτος κύκλος άρχισε να προβάλλεται το 2010 με τίτλο *[[Let's Go Pocoyo]]* και σχεδιάστηκε για να διδάξει αγγλικά σε Ισπανούς τηλεθεατές προσχολικής ηλικίας. Τον Ιούνιο του 2006, η σειρά κέρδισε το Κρυστάλλινο Βραβείο καλύτερης τηλεοπτικής παραγωγής στο Διεθνές Φεστιβάλ Κινουμένων Σχεδίων του Αννεσύ.

## Παραπομπές


Κατηγορία:Ισπανικές τηλεοπτικές σειρές
Κύτινα

Η **Κύτινα** ήταν οικισμός στην αρχαία Θεσσαλία. Προς το παρόν η θέση της Κύτινας είναι άγνωστη.

## Παραπομπές

Κατηγορία:Χαμένες αρχαίες πόλεις
Κατηγορία:Εγκαταλελειμμένοι οικισμοί στην Ελλάδα
Τάσος Χατζηβασιλείου

Ο **Τάσος Χατζηβασιλείου** (Σέρρες, 26 Αυγούστου 1981) είναι Έλληνας πολιτικός και διεθνολόγος, διδάκτορας Πολιτικής Επιστήμης και Ιστορίας και βουλευτής Σερρών με τη Νέα Δημοκρατία. Στις εκλογές του Ιουλίου 2019 εξελέγη βουλευτής με τη Νέα Δημοκρατία στην εκλογική περιφέρεια Σερρών και στις εκλογές του Ιουνίου 2023 επανεξελέγη με 24.389 σταυρούς.

## Βιογραφία
Γεννήθηκε στις 26 Αυγούστου 1981 στις Σέρρες. Έλκει την καταγωγή του από τον Προβατά Σερρών.

Είναι επίκουρος καθηγητής διεθνών σχέσεων και Ε.Ε. στο Ελληνοαμερικανικό Πανεπιστήμιο στο Νιου Χάμσαϊρ των Η.Π.Α. και Πολιτικός Επιστήμονας με ειδίκευση στις Διεθνείς Σχέσεις, αριστούχος Διδάκτορας Πολιτικής Επιστήμης και Ιστορίας στο Πάντειο Πανεπιστήμιο. Αποφοίτησε επίσης ως αριστούχος από το Τμήμα Τουρκικών Σπουδών του Πανεπιστημίου Κύπρου. Συνέχισε τις σπουδές του στη Διεθνή Πολιτική και στα ζητήματα Νοτιοανατολικής Ευρώπης στο Πανεπιστήμιο Αθηνών. Έχει λάβει υποτροφίες από την Κυπριακή Δημοκρατία, καθώς και από τα Ιδρύματα «Αλέξανδρος Σ. Ωνάσης», «Λίλιαν Βουδούρη» και «Μποδοσάκη». Ακόμη, έχει λάβει βραβεία αριστείας από την Κυπριακή Δημοκρατία, το Πανεπιστήμιο Κύπρου και την Ευρωπαϊκή Επιτροπή.

Μιλά Αγγλικά, Γαλλικά, Ισπανικά και Τουρκικά. Αρθρογραφεί εδώ και 20 χρόνια σε εφημερίδες και επιστημονικά περιοδικά στην Ελλάδα και το εξωτερικό, ενώ παράλληλα φιλοξενείται ως πολιτικός αναλυτής σε ελληνικά και διεθνή τηλεοπτικά δίκτυα. Επιπλέον, έχει συμμετάσχει στη συγγραφή βιβλίων σχετικών με τις Διεθνείς Σχέσεις και την Ιστορία.

Έχει εργαστεί ως Επιστημονικός Συνεργάτης στο Υπουργείο Εξωτερικών και στη Βουλή των Ελλήνων, και ως ειδικός ερευνητής στο Υπουργείο Εξωτερικών της Κύπρου. Έχει συμμετάσχει σε ερευνητικά προγράμματα στην Αθήνα, τις Βρυξέλλες, το Στρασβούργο, την Κωνσταντινούπολη και τη Λευκωσία. Στον ιδιωτικό τομέα, εργάστηκε ως Σύμβουλος Διεθνούς Επιχειρηματικής Ανάπτυξης, με ειδίκευση στην αξιοποίηση Ευρωπαϊκών προγραμμάτων και την υλοποίηση επιχειρηματικών συνεργειών στην ελληνική και τη διεθνή αγορά.

Στις Εκλογές του Μαΐου 2012 ήταν υποψήφιος με τη Δημοκρατική Συμμαχία στην εκλογική περιφέρεια Σερρών, όπου και τερμάτισε πρώτος, ωστόσο δεν εξελέγη. Στις εκλογές του 2019 ήταν υποψήφιος με τη Νέα Δημοκρατία στην εκλογική περιφέρεια Σερρών οπού και εξελέγη βουλευτής ως 3ος. Στις εκλογές του Μαΐου και του Ιουνίου 2023 επανεξελέγη βουλευτής, ως 2ος και στις δύο εκλογικές διαδικασίες.

Τον Ιανουάριο του 2025, ορίστηκε Υφυπουργός Εξωτερικών, αρμόδιος για την Οικονομική Διπλωματία και την Εξωστρέφεια, στην κυβέρνηση του Κυριάκου Μητσοτάκη. Παραιτήθηκε στις 27 Ιουνίου του ίδιου έτους, υπό την σκιά των αποκαλύψεων για το λεγόμενο "Σκάνδαλο του ΟΠΕΚΕΠΕ" με επιστολή του στον πρωθυπουργό Κυριάκο Μητσοτάκη, ο οποίος την έκανε δεκτή.

## Παραπομπές


## Εξωτερικοί σύνδεσμοι
* 

Κατηγορία:Έλληνες υφυπουργοί Εξωτερικών
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Σερρών
Σύνδεσμος Μετριοπαθών Συντηρητικών

Ο **Σύνδεσμος Μετριοπαθών Συντηρητικών** ήταν πολιτικό κόμμα στην Ελλάδα, το οποίο έδρασε στη δεκαετία του 1920.

## Ιστορία
Το κόμμα συμμετείχε για πρώτη φορά σε εθνικές εκλογές το 1926,, όπου κέρδισε μία έδρα στις βουλευτικές εκλογές και έλαβε το 0,6% των ψήφων. Ωστόσο, το κόμμα δεν ξανασυμμετείχε σε εκλογές.

## Παραπομπές


## Πηγές
*  

Κατηγορία:Πρώην πολιτικά κόμματα στην Ελλάδα
Κύπελλο Κύπρου ποδοσφαίρου γυναικών 2017-18

Το **Κύπελλο Κύπρου 2017-18** ήταν η 16η έκδοση του Κυπέλλου Κύπρου. Νικήτριες ήταν οι Apollon Ladies FC για 10η φορά στην ιστορία τους.

## Σύστημα διεξαγωγής
Στο κύπελλο Κύπρου 2017-18 είχαν δικαίωμα συμμετοχής οι 9 ομάδες του Παγκύπριου πρωταθλήματος 2017-18.

Διεξήχθη σε 4 γύρους. Στον Α΄ γύρο και στα προημιτελικά έγιναν μονοί αγώνες στην έδρα της ομάδας που κληρώθηκε ως γηπεδούχος. Προκρινόταν η ομάδα που είχε πετύχει τον μεγαλύτερο αριθμό τερμάτων. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να είναι ισόπαλο, τότε εκτελούνταν πέναλτι.

Η ημιτελική φάση και ο τελικός διεξήχθησαν με τη μορφή Final Four. Το Final Four διεξήχθη στην Αγία Νάπα. Προκρινόταν η ομάδα που είχε πετύχει τον μεγαλύτερο αριθμό τερμάτων. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να είναι ισόπαλο, τότε εκτελούνταν πέναλτι.

## Α΄ γύρος
Στον Α΄ γύρο συμμετείχαν 2 από τις 9 ομάδες. Ο αγώνας διεξήχθη στις 22 Απριλίου 2018.




## Προημιτελικά
Στα προημιτελικά συμμετείχε η ομάδα που προκρίθηκε από τον Α΄ γύρο και οι υπόλοιπες 7 που δεν συμμετείχαν στον Α΄ γύρο.



## Final Four
Το Final Four διεξήχθη στις 4-6 Μαΐου 2019 στην Αγία Νάπα.

### Ημιτελικά
Στην ημιτελική φάση συμμετείχαν οι ομάδες που προκρίθηκαν από τα προημιτελικά.




### Μικρός τελικός
Στον μικρό τελικό συμμετείχαν οι ομάδες που αποκλείστηκαν από την ημιτελική φάση, δηλαδή το ΘΟΪ Λακατάμιας και η Ομόνοια Λευκωσίας. Ο αγώνας διεξήχθη στις 6 Μαΐου 2018 στο Δημοτικό Στάδιο Αγίας Νάπας στην Αγία Νάπα. Νικητής ήταν το ΘΟΪ Λακατάμιας με σκορ 2-1 στην παράταση (κανονική διάρκεια 1-1).

### Τελικός
Στον τελικό προκρίθηκαν οι Apollon Ladies FC και η Barcelona FA Pyrgos Limassol. Ο τελικός διεξήχθη στις 6 Μαΐου 2018 στο Δημοτικό Στάδιο Αγίας Νάπας στην Αγία Νάπα. Το τελικό αποτέλεσμα της κανονικής διάρκειας του αγώνα ήταν 2-2. Το αποτέλεσμα δεν άλλαξε στην παράταση. Οι δύο ομάδες οδηγήθηκαν στη διαδικασία των πέναλτι όπου οι Apollon Ladies FC κέρδισαν με 6-5. 

## Παραπομπές

## Δείτε επίσης
* Κύπελλο Κύπρου (ποδόσφαιρο γυναικών)
* Παγκύπριο πρωτάθλημα ποδοσφαίρου γυναικών 2017-18

Κατηγορία:Εγχώρια ποδοσφαιρικά κύπελλα 2017-2018
Κατηγορία:Κύπελλο Κύπρου (ποδόσφαιρο γυναικών)
Το Όνομά μου είναι Τρινιτά

***Το όνομά μου είναι Τρινιτά*** (Ιταλικά: Lo chiamavano Trinità ...) είναι  κωμωδία  σπαγκέτι γουέστερν σε παραγωγή Δυτικής Γερμανίας του 1970. Το σενάριο και η σκηνοθεσία του Ένζο Μπαρμπόνι (με ψευδώνυμο EB Clucher) και πρωταγωνιστούν οι Τέρενς Χιλ και Μπαντ Σπένσερ.

## Πλοκή
Ο Τρινιτά (Τέρενς Χιλ), ένας περιπλανώμενος καουμπόι, φτάνει στην πόλη όπου ο ετεροθαλής αδερφός του, Μπαμπίνο (Μπαντ Σπένσερ), έχει αναλάβει κάπως ανορθόδοξα τα καθήκοντα του σερίφη. Στην πόλη αυτή, τα δύο αδέρφια θα  βρεθούν να υπερασπίζονται τον οικισμό των μορμόνων που κινδυνεύει από μια συμμορία Μεξικανών φυγάδων.

Οι κάτοικοι του οικισμού δεν έχουν τη δύναμη να αντισταθούν, ο Τρινιτά και ο Μπαμπίνο όμως λειτουργούν σύμφωνα με το μωσαϊκό νόμο «οφθαλμόν αντί οφθαλμού». Κατά την διάρκεια της παραμονής τους εκεί, θα βρεθούν αντιμέτωποι με ακόμη μια συμμορία ληστών και τα δυο αδέρφια θα βρεθούν σε πολύ δύσκολη θέση.

## Διανομή ρόλων

*Τέρενς Χιλ ως Τρινιτά, "Το δεξί χέρι του διαβόλου"
*Μπαντ Σπένσερ ως Μπαμπίνο, "Το αριστερό χέρι του διαβόλου"
*Φαρλέι Γκρέιτζερ ως Χάριμαν
*Στέφεν Ζαχαρίας ως Τζονάθαν
*Γκιζέλα Χαν ως Σάρα
*Έλενα Πεντεμόντε ως  Τζούντιθ
*Λουτσιάνο Ρόσι ως Τιμιντ

## Υποδοχή
### Κριτικές
Ο Χάουαρντ Τόμσον των *[[The New York Times|New York Times]]* επαίνεσε την αίσθηση του χιούμορ της ταινίας, όπως και ο Ρότζερ Ίμπερτ, ο οποίος έδωσε στην ταινία δυόμισι από τα τέσσερα αστέρια του. Σε μια κριτική που δημοσίευσε το *Time Out*, η ταινία ονομάζεται «πρώτη και καλύτερη της σειράς των σπαγκέτι γουέστερν, καθώς είναι επιτυχημένη γιατί συνδυάζει το γέλιο και κάποιο βαθμό ενδιαφέροντος για τη δράση». Στο βιβλίο του *Once Upon a Time in the Italian West: The Filmgoers' Guide to Spaghetti Westerns*, ο συγγραφέας Χάουαρντ Χιουζ γράφει ότι «η ταινία είναι το καλύτερο όχημα για τους δύο πρωταγωνιστές».

## Παραπομπές

## Εξωτερικοί σύνδεσμοι
*  

Κατηγορία:Ιταλικές ταινίες της δεκαετίας 1970
Κατηγορία:Ταινίες του 1970
Κατηγορία:Ταινίες γουέστερν
Κατηγορία:Ταινίες σε σκηνοθεσία Ένζο Μπαρμπόνι
Κατηγορία:Ιταλόφωνες ταινίες
Γοδεφρείδος (αποσαφήνιση)

Με το όνομα **Γοδεφρείδος** αναφέρονται τα εξής πρόσωπα:

## Πρίγκιπες της Αχαΐας
* Γοδεφρείδος Α΄ Βιλλεαρδουίνος
* Γοδεφρείδος Β΄ Βιλλεαρδουίνος

## Δούκες της Λωρραίνης
* Γοδεφρείδος Α΄ της Κάτω Λωρραίνης
* Γοδεφρείδος Β΄ της Κάτω Λωρραίνης
* Γοδεφρείδος Γ΄ της Κάτω Λωρραίνης
* Γοδεφρείδος Δ΄ της Κάτω Λωρραίνης

## Κόμητες του Ανζού
* Γοδεφρείδος Α΄ του Ανζού
* Γοδεφρείδος Β΄ του Ανζού
* Γοδεφρείδος Γ΄ του Ανζού
* Γοδεφρείδος Δ΄ του Ανζού
* Γοδεφρείδος Ε΄ του Ανζού

## Κόμητες του Λουβαίν
* Γοδεφρείδος Α΄ του Λουβαίν
* Γοδεφρείδος Β΄ του Λουβαίν
* Γοδεφρείδος Γ΄ του Λουβαίν

## Κόμητες του Περς, υποκόμητες του Σατωντάν
* Γοδεφρείδος Α΄ του Περς, Β΄ του Σατωντάν
* Γοδεφρείδος Β΄ του Περς
* Γοδεφρείδος Γ΄ του Περς
* Γοδεφρείδος Α΄ του Σατωντάν
* Γοδεφρείδος Γ΄ του Σατωντάν
* Γοδεφρείδος Δ΄ του σατωντάν
* Γοδεφρείδος Ε΄ του Σατωντάν

## Άλλοι ευγενείς
* Γοδεφρείδος Α΄ της Προβηγκίας
* Γοδεφρείδος Β΄ της Προβηγκίας
* Γοδεφρείδος Α΄ της Βρετάνης
* Γοδεφρείδος Β΄ της Βρετάνης
* Γοδεφρείδος Α΄ του Βερντέν
* Γοδεφρείδος Α΄ του Ναμύρ
* Γοδεφρείδος Α΄ ντε Μπρυγέρ βαρόνος της Καρύταινας
* Γοδεφρείδος Β΄ ντε Μπρυγέρ τιμαριούχος της Μόραινας
* Γοδεφρείδος ντε Τουρναί βαρόνος των Καλαβρύτων
* Γοδεφρείδος της Βραβάντης
* Γοδεφρείδος της Νάντης
* Γοδεφρείδος Βιλλεαρδουίνος μαρεσάλης της Καμπανίας, ιστορικός
* Γοδεφρείδος του Γκατινέ
* Γοδεφρείδος του Ε
* Γοδεφρείδος του Καπιτανάτου
* Γοδεφρείδος του Μπουγιόν, πρώτος βασιλιάς της Ιερουσαλήμ
* Γοδεφρείδος του Ντυρμπουί
* Γοδεφρείδος του Σαιντ-Ομέρ
* Γοδεφρείδος της Ραγκούζα
* Γοδεφρείδος φον Χόενλοε
* Γοδεφρείδος του Χοενλόε-Λάνγκενμπουργκ
* Γοδεφρείδος των Χόενλοε-Σίλλινγκσφυρστ
* Γοδεφρείδος ΦιτςΚλάρενς 3ος κόμης του Μάνστερ
* Γοδεφρείδος ΦιτςΚλάρενς 5ος κόμης του Μάνστερ

## Άλλα πρόσωπα
* Γοδεφρείδος Φέδερ

Κατηγορία:Αποσαφήνιση
Πληγή

Η **πληγή** είναι μία διαταραχή στην κανονική συνέχεια της επιδερμίδας που μπορεί να συνοδεύεται από απώλεια ιστού. Μπορεί να προκύψει κατά λάθος από μία τραυματική βλάβη ή σκόπιμα από μία χειρουργική διαδικασία. Είναι ένα τραύμα που αιμορραγεί όταν το δέρμα σχίζεται (*ανοιχτή* πληγή) ή ένας μώλωπας (*κλειστή* πληγή) που προκαλείται από εφαρμογή εξωτερικής δύναμης.  

## Ταξινόμηση
Οι πληγές ταξινομούνται βάσει των χαρακτηριστικών τους:

### Επίπεδο της μόλυνσης

* Καθαρή πληγή: γίνεται σε αποστειρωμένες συνθήκες όπου δεν υπάρχουν μικροοργανισμοί, π.χ. μία χειρουργική τομή 
* Κοινή πληγή: προκύπτει από ακούσιο τραυματισμό σε φυσιολογικές, μη αποστειρωμένες, περιβαλλοντικές συνθήκες. Το ανοσοποιητικό σύστημα του τραυματία εξουδετερώνει τους μικροοργανισμούς που έρχονται σε επαφή με αυτό. 
* Μολυσμένη πληγή: ο πληθυσμός των μικροοργανισμών που δεν εξουδετερώθηκε από το ανοσοποιητικό σύστημα του ασθενή αυξάνεται, και εμφανίζονται κλινικά συμπτώματα λοίμωξης, όπως αλλαγή στο χρώμα της πληγής, πόνος, ερυθρότητα, οίδημα, πύον και δυσοσμία.  

### Ανοιχτές πληγές

* Κόψιμο, ή τομή: από λείο αιχμηρό αντικείμενο, όπως μαχαίρι, ξυράφι ή σπασμένο γυαλί.
* Σχίσιμο: ανομοιόμορφη πληγή ακανόνιστου σχήματος από δύναμη διάτμησης.  
* Εκδορά (γδάρσιμο): απόξεση της επιδερμίδας από ολίσθηση σε τραχιά επιφάνεια, όπως άσφαλτος, ή φλοιός δέντρου. 
* Αποκοπή: χαρακτηρίζεται από απώλεια ιστού, όπως ακρωτηριασμός, συντριπτική κάκωση, εξόρυξη οργάνων, απώλεια αυτιών, αποκοπή τένοντα ή συνδέσμου, απόσπαση τμήματος οστού.
* Διάτρηση ή παρακέντηση: από αντικείμενο σαν βελόνα ή καρφί. 
* Τραύμα από πυροβολισμό: πληγή από σφαίρα ή παρόμοιο βλήμα. Συνήθως προκαλεί δύο πληγές, μία στο σημείο εισόδου και μία στο σημείο εξόδου. 

### Κλειστές πληγές

* Αιμάτωμα: από βλάβη σε αιμοφόρο αγγείο που προκάλεσε συσσώρευση αίματος κάτω από το δέρμα. Ο μώλωπας προκαλείται από εξωτερικά αίτια, ενώ παθολογικά αίτια ενδέχεται να προκαλέσουν πετέχεια, πορφύρα και εκχύμωση.
* Εσωτερική αιμορραγία: από συμπίεση του σώματος.

### Βάθος
Ρηχή πληγή: εντοπίζεται στην επιδερμίδα και στο ανώτερο χόριο.

Βαθιά πληγή: εντοπίζεται στην επιδερμίδα, το χόριο και τον υποδόριο ιστό, και μπορεί να επεκταθεί σε μυς ή οστά.

## Παραπομπές


Κατηγορία:Επείγοντα ιατρικά περιστατικά
Κατηγορία:Τραυματισμοί
Κατηγορία:Οξύς πόνος
Κατηγορία:Πρώτες βοήθειες
Κύπελλο Κύπρου ποδοσφαίρου γυναικών 2016-17

Το **Κύπελλο Κύπρου 2016-17** ήταν η 15η έκδοση του Κυπέλλου Κύπρου. Νικήτριες ήταν οι Apollon Ladies FC για 9η φορά στην ιστορία τους.

## Σύστημα διεξαγωγής
Στο κύπελλο Κύπρου 2017-18 είχαν δικαίωμα συμμετοχής οι 9 ομάδες του Παγκύπριου πρωταθλήματος 2017-18. Συμμετείχαν οι 6.

Διεξήχθη σε 3 γύρους. Στα προημιτελικά και στα ημιτελικά έγιναν μονοί αγώνες στην έδρα της ομάδας που κληρώθηκε ως γηπεδούχος. Προκρινόταν η ομάδα που είχε πετύχει τον μεγαλύτερο αριθμό τερμάτων. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να είναι ισόπαλο, τότε εκτελούνταν πέναλτι. Ο τελικός έγινε σε ουδέτερη έδρα.

## Προημιτελικά
Στα προημιτελικά συμμετείχαν οι 4 από τις 6 ομάδες.




## Ημιτελικά
Στην ημιτελική φάση συμμετείχαν οι ομάδες που προκρίθηκαν από τα προημιτελικά. Στη φάση αυτή θα συμμετείχαν και οι ΑΟΑΝ ΑΕ Αμμοχώστου και  Barcelona FA Pyrgos Limassol. Ωστόσο, η ΑΟΑΝ ΑΕ Αμμοχώστου ενημέρωσε την ΚΟΠ για την αποχώρηση της από τη διοργάνωση και έτσι η  Barcelona FA Pyrgos Limassol προκρίθηκε στον τελικό χωρίς αγώνα.




## Τελικός
Στον τελικό προκρίθηκαν οι Apollon Ladies FC και η Barcelona FA Pyrgos Limassol. Ο τελικός διεξήχθη στις 30 Απριλίου 2017 στο Κοινοτικό Στάδιο Παρεκκλησιάς στην Παρεκκλησιά. Νικήτριες ήταν οι Apollon Ladies FC με σκορ 5-0.

## Παραπομπές

## Δείτε επίσης
* Κύπελλο Κύπρου (ποδόσφαιρο γυναικών)
* Παγκύπριο πρωτάθλημα ποδοσφαίρου γυναικών 2016-17

Κατηγορία:Εγχώρια ποδοσφαιρικά κύπελλα 2016-2017
Κατηγορία:Κύπελλο Κύπρου (ποδόσφαιρο γυναικών)
Βιλσόν Αχμέτι

Ο **Βίλσον Αχμέτι** (, γεν. στις 5 Σεπτεμβρίου 1951 στο Φιέρι) είναι Αλβανός πολιτικός. Υπηρέτησε ως 27ος Πρωθυπουργός της Αλβανίας μεταξύ 10 Δεκεμβρίου 1991 και 13 Απριλίου 1992. Διορίστηκε στη θέση από τον Πρόεδρο Ραμίζ Αλία στις 4 Δεκεμβρίου, ύστερα από την παύση επτά υπουργών, την παραίτηση του Ουλί Μπούφι και τη διάλυση της προσωρινής κυβέρνησης της 12ης Ιουνίου. Είχε προηγουμένως υπηρετήσει ως υπουργός στη σοσιαλιστική κυβέρνηση. 

Στις 31 Αυγούστου 1993, ο Αχμέτι καταδικάστηκε σε ποινή φυλάκισης δύο ετών με την κατηγορία της κατάχρησης εξουσίας. 

## Παραπομπές


Κατηγορία:Πρωθυπουργοί της Αλβανίας
Μαρία Αμαλία της Νάπολης και της Σικελίας

Η **Μαρία Αμαλία** (ιταλ. *Maria Amalia*, 26 Απριλίου 1782 - 24 Μαρτίου 1866) από τον Οίκο των Βουρβόνων-Ισπανίας ήταν κόρη του Βασιλιά της Νάπολης & της Σικελίας (μετέπειτα των Δύο Σικελιών) και με τον γάμο της έγινε Βασίλισσα των Γάλλων.

## Βιογραφία
Η *Μαρία Αμαλία Θηρεσία* ήταν η τέταρτη κόρη του Φερδινάνδου Α΄ των Δύο Σικελιών και της Μαρίας Καρολίνας των Αψβούργων-Λωρραίνης, κόρης του Φραγκίσκου Γ΄ της Λωρραίνης.

## Οικογένεια
Παντρεύτηκε το 1809 τον Λουδοβίκο Φίλιππο της Γαλλίας και είχε τέκνα:
* Φερδινάνδος Φίλιππος (1810 - 1842), Δούκας της Ορλεάνης.
* Λουίζα (1812 - 1850), παντρεύτηκε τον Λεοπόλδο Α΄ του Βελγίου.
* Μαρία (1813 - 1839), παντρεύτηκε τον Αλέξανδρο της Βυρτεμβέργης.
* Λουδοβίκος (1814 - 1896), Δούκας του Νεμούρ.
* Φραγκίσκη (1816 - 1818).
* Κλημεντίνη (1817 - 1907), παντρεύτηκε τον Αύγουστο της Σαξονίας-Κοβούργου & Γκότα.
* Φραγκίσκος (1818 - 1900), Πρίγκιπας του Ζουανβίλ.
* Κάρολος (1820 - 1828), απεβ. 8 ετών.
* Ερρίκος (1822 - 1897), Δούκας του Ωμάλ.
* Αντώνιος (1824 - 1890), Δούκας του Μονπανσιέ.

## Πρόγονοι


## Παραπομπές


Κατηγορία:Οίκος των Βουρβόνων-Δύο Σικελιών
Κατηγορία:Βασίλισσες και Αυτοκράτειρες της Γαλλίας
Κατηγορία:Δούκισσες του Μονπανσιέ
Κατηγορία:Δούκισσες του Νεμούρ
Κατηγορία:Δούκισσες της Ορλεάνης
Κατηγορία:Πριγκίπισσες της Σικελίας
Κατηγορία:Πριγκίπισσες της Νάπολης
Κατηγορία:Γαλλίδες δούκισσες
Μαρία Θηρεσία της Αυστρίας-Έστε, βασίλισσα της Σαρδηνίας

Η **Μαρία Θηρεσία** (γερμ. *Maria Theresia*, 1 Νοεμβρίου 1773 - 29 Μαρτίου 1832) από τον Οίκο των Αψβούργων-Λωρραίνης ήταν κόρη του Αρχιδούκα της Αυστρίας-Έστε και με τον γάμο της έγινε βασίλισσα της Σαρδηνίας.

## Βιογραφία
Η *Μαρία Θηρεσία Ιωσηφίνα Ιωάννα* ήταν το πρώτο παιδί και η πρώτη κόρη του Φερδινάνδου Καρόλου της Αυστρίας και της Μαρίας Βεατρίκης των Έστε, κόρης του Έρκολε Γ΄ της Μόντενα.

## Οικογένεια
Παντρεύτηκε το 1789 τον Bίκτωρα Εμμανουήλ Α΄ της Σαρδηνίας και απέκτησε επτά παιδιά:
* Μαρία Βεατρίκη (1792 - 1840), παντρεύτηκε τον Φραγκίσκο Δ΄ της Μόντενα.
**Μαρία Αδελαΐδα* Κλοτίλδη Ιαβερία Βορβονία (1794 - 1802).
*Κάρολος Εμμανουήλ (1796 - 1799).
*κόρη (1800 - 1801).
* Μαρία Θηρεσία (1803 - 1879), παντρεύτηκε τον Κάρολο Β΄ των Βουρβόνων-Ισπανίας, Δούκα της Πάρμας.
* Μαρία Άννα (1803 - 1884), δίδυμη της Μαρίας Θηρεσίας, παντρεύτηκε τον Φερδινάνδο της Αγίας Ρωμαϊκής Αυτοκρατορίας.
* Μαρία Χριστίνα (1812 - 1836), παντρεύτηκε τον Φερδινάνδο Β΄ των Δύο Σικελιών.

## Πρόγονοι





## Παραπομπές


Κατηγορία:Οίκος της Λωρραίνης
Κατηγορία:Πριγκίπισσες της Αυστρίας
Κατηγορία:Πριγκίπισσες της Μόντενα
Κατηγορία:Δούκισσες της Αόστης
Κατηγορία:Πριγκίπισσες της Σαβοΐας
Κατηγορία:Βασίλισσες της Σαρδηνίας
Μαρία Χριστίνα της Σαβοΐας

Η **Μαρία Χριστίνα** (ιταλ. *Maria Christina*, 14 Νοεμβρίου 1812 – 21 Ιανουαρίου 1836) από τον Οίκο της Σαβοΐας ήταν κόρη του Βασιλιά της Σαρδηνίας και με τον γάμο της έγινε βασίλισσα των Δύο Σικελιών.

## Βιογραφία
Η *Μαρία Χριστίνα Καρλόττα Ιωσηφίνα Γαϊτανή Ευτυχία* ήταν η τέταρτη κόρη του Βίκτωρα Εμμανουήλ Α΄ της Σαρδηνίας και της Μαρίας Θηρεσίας των Αψβούργων-Λωρραίνης, κόρης του Φερδινάνδου Καρόλου της Αυστρίας.

## Οικογένεια
Παντρεύτηκε το 1832 τον Φερδινάνδο Β΄ των Δύο Σικελιών και είχε ένα τέκνο:
* Φραγκίσκος Β΄ (1836 - 1894), Βασιλιάς των Δύο Σικελιών.

## Παραπομπές


## Πηγές
* Vatican Information Service press release, 3 May 2013

Κατηγορία:Οίκος της Σαβοΐας
Κατηγορία:Πριγκίπισσες της Σαβοΐας
Κατηγορία:Βασίλισσες των Δύο Σικελιών
Κατηγορία:Οσιοποιήσεις από τον Πάπα Φραγκίσκο
Κατάλογος επεισοδίων τηλεοπτικής σειράς Modern Family

Το ***[[Modern Family]]*** είναι Αμερικανική τηλεοπτική οικογενειακή κωμική σειρά τύπου sitcom και mockumentary, η οποία προβάλλεται από το τηλεοπτικό δίκτυο ABC. Δημιουργήθηκε από τους Κρίστοφερ Λόιντ και Στίβεν Λέβιταν και η ιστορία ακολουθεί την οικογενειακή ζωή των Τζέι Πρίτσετ (Εντ Ο'Νιλ), της κόρης του Κλερ Ντάνφι (Τζούλι Μπόουεν) και του γιου του Μίτσελ Πρίτσετ (Τζέσι Τάιλερ Φέργκουσον), οι οποίοι ζουν στο Λος Άντζελες. Η Κλερ είναι παντρεμένη με τον Φιλ Ντάνφι (Τάι Μπάρελ) κι έχουν τρία παιδιά· τη Χέιλι (Σάρα Χάιλαντ), την Άλεξ (Άριελ Γουίντερ) και τον Λουκ (Νόλαν Γκουλντ). Ο Τζέι είναι παντρεμένος με μία πολύ νεαρότερη από εκείνον Κολομβιανή γυναίκα, την Γκλόρια (Σοφία Βεργάρα), και τη βοηθάει να μεγαλώσει τον έφηβο γιο της, Μάνι (Ρίκο Ροντρίγκεζ), μαζί με τον δικό τους γιο, Φουλχένσιο Τζόσεφ «Τζο» Πρίτσετ (Τζέρεμι Μαγκουάιαρ). Ο Μίτσελ και ο σύζυγός του, Κάμερον Τάκερ (Έρικ Στόουνστριτ) έχουν υιοθετήσει ένα παιδί από το Βιετνάμ, τη Λίλη Τάκερ-Πρίτσετ (Όμπρεϊ Άντερσον-Έμονς). Η σειρά έκανε πρεμιέρα στις 23 Σεπτεμβρίου 2009.

Η σειρά ανανεώθηκε για δέκατο κύκλο επεισοδίων τον Μάιο του 2017, ο οποίος έκανε πρεμιέρα στις 26 Σεπτεμβρίου 2018. Μέχρι τις 8 Μαΐου 2019, προβλήθηκαν συνολικά 232 επεισόδια, ολοκληρώνοντας τον δέκατο κύκλο. Η σειρά ανανεώθηκε για ενδέκατο κύκλο, ο οποίος θα είναι και ο τελευταίος στις 5 Φεβρουαρίου 2019. Ο τελευταίος κύκλος είναι προγραμματισμένο να κάνει πρεμιέρα στις 25 Σεπτεμβρίου 2019. Το τελευταίο επεισόδιο για το φινάλε της σειράς θα είναι διάρκειας μίας ώρας και θα προβληθεί τον Μάιο του 2020.

## Επισκόπηση σειράς

### 1ος κύκλος (2009-10)

### 2ος κύκλος (2010-11)

### 3ος κύκλος (2011-12)

### 4ος κύκλος (2012-13)

### 5ος κύκλος (2013-14)

### 6ος κύκλος (2014-15)

### 7ος κύκλος (2015-16)

### 8ος κύκλος (2016-17)

### 9ος κύκλος (2017-18)

### 10ος κύκλος (2018-19)

## Παραπομπές


## Εξωτερικοί σύνδεσμοι
*Οδηγός επεισοδίων στο ABC.com
*Κατάλογος επεισοδίων στην IMDb
*Κατάλογος επεισοδίων στο TV.com 

Modern Family
Χρύσανθος Σισίνης

Ως **Χρύσανθος Σισίνης** αναφέρονται οι:

* Χρύσανθος Σισίνης (πολιτικός)
* Χρύσανθος Σισίνης (στρατιωτικός)
Μαρία Χριστίνα της Νάπολης και της Σικελίας

H **Μαρία Χριστίνα** (ιταλ. *Maria Cristina*, 17 Ιανουαρίου 1779 - 11 Μαρτίου 1849) από τον Οίκο των Βουρβόνων-Δύο Σικελιών ήταν κόρη του Βασιλιά της Νάπολης & της Σικελίας και με τον γάμο της έγινε Βασίλισσα της Σαρδηνίας. 

## Βιογραφία
Η *Μαρία Χριστίνα Αμαλία Θηρεσία* ήταν η τρίτη κόρη του Φερδινάνδου Α΄ των Δύο Σικελιών και της Μαρίας Καρολίνας των Αψβούργων-Λωρραίνης, κόρης του Φραγκίσκου Α΄ της Αγίας Ρωμαϊκής Αυτοκρατορίας.

## Οικογένεια
Παντρεύτηκε το 1807 τον Κάρολο Φήλικα της Σαβοΐας, τότε Δούκα της Γένουας, και μετέπειτα Βασιλιά της Σαρδηνίας· δεν απέκτησαν τέκνα.

## Πρόγονοι



## Παραπομπές


## Πηγές
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. pp. 1, 9.

Κατηγορία:Οίκος των Βουρβόνων-Δύο Σικελιών
Κατηγορία:Πριγκίπισσες της Σικελίας
Κατηγορία:Πριγκίπισσες της Νάπολης
Κατηγορία:Δούκισσες της Γένοβας
Κατηγορία:Πριγκίπισσες της Σαβοΐας
Κατηγορία:Βασίλισσες της Σαρδηνίας
Οι Σούπερ Μπάτσοι του Μαϊάμι

**Οι Σούπερ Μπάτσοι του Μαϊάμι** (Ιταλικά: I poliziotti dell'8ª strada), είναι Ιταλική κωμική ταινία του 1985 σε σκηνοθεσία Μπρούνο Κορμπούτσι και πρωταγωνιστούν ο Τέρενς Χιλλ και ο Μπαντ Σπένσερ.

Η ταινία αυτή, αποτελούσε την 16η ταινία της συνεργασίας του γνωστού δίδυμου Χιλλ και Σπένσερ και ήταν και η τελευταία τους.

## Πλοκή

Το 1978 μια συμμορία ληστών θα κλέψει μια τράπεζα στο Ντιτρόιτ με λεία 20 εκ. δολάρια. O πρώτος ληστής απέδρασε, ο δεύτερος σκοτώθηκε και ο τρίτος συνελήφθη. Τα 20 εκ. δολάρια που εκλάπησαν 
δεν βρέθηκαν ποτέ. Με αφορμή  την αποφυλάκιση του Τζο Γκάρετ, δύο πράκτορες του FBI, ο Νταγκ Μπένετ (Τέρενς Χιλ) και ο Στηβ Φόρεστ (Μπαντ Σπένσερ), οι οποίοι έχουν αποσυρθεί και ζουν μια ήσυχη ζωή, θα κληθούν να αναλάβουν και πάλι τα καθήκοντά τους, με σκοπό να εντοπίσουν τους συνδέσμους του  Τζο και κατά συνέπεια τα κλεμένα λεφτά.

Για αυτόν τον λόγο παίρνουν μετάθεση στο τμήμα του Μαϊάμι και αρχίζουν τις έρευνες, με απόλυτη προτεραιότητα την αυστηρή παρακολούθηση  του Γκάρετ. Η ξαφνική όμως δολοφονία του σε συνδυασμό με πληροφορίες που καθιστούν υπαίτιο τον πρώην σύνεργό του Γκάρετ, θα δυσκολέψουν ακόμα περισσότερο την υπόθεση, οδηγώντας τους  δύο πράκτορες σε μια εκρηκτική περιπέτεια.

## Διανομή ρόλων
* Τέρενς Χιλλ ως Νταγκ Μπένετ
* Μπαντ Σπένσερ ως Στηβ Φόρεστ
* Γουίλιαμ Τζιμ ως Κάρο
* Τζάκι Καστελάνο ως Ιρέν
* Ρίτσαρντ Λίμπερτι ως Τζο Γκάρετ
* Ρόντα Λουντστήντ ως Αναμπέλ

## Παραπομπές

## Εξωτερικοί σύνδεσμοι
*  

Κατηγορία:Ιταλικές ταινίες της δεκαετίας 1980
Κατηγορία:Ταινίες του 1985
Κατηγορία:Ταινίες σε σκηνοθεσία Μπρούνο Κορμπούτσι
Κατηγορία:Ιταλικές κωμικές ταινίες
Κατηγορία:Ταινίες γυρισμένες στη Φλόριντα
Κατηγορία:Ιταλόφωνες ταινίες
Κατηγορία:Ταινίες τοποθετημένες στο Μαϊάμι
Μαρία Άννα της Σαβοΐας (1757-1824)

Η **Μαρία Άννα** (ιταλ. *Maria Anna*, 17 Δεκεμβρίου 1757 - 11 Οκτωβρίου 1824) από τον Οίκο της Σαβοΐας ήταν κόρη του Βασιλιά της Σαρδηνίας και με τον γάμο της έγινε δούκισσα του Σαμπλαί.

## Βιογραφία
Η *Μαρία Άννα Καρολίνα Γαβριέλλα* ήταν η τρίτη κόρη του Βίκτωρα Αμεδαίου Γ΄ της Σαρδηνίας και της Μαρίας Αντωνίας Φερδινάνδης των Βουρβόνων, κόρης του Φιλίππου Ε΄ της Ισπανίας.

## Οικογένεια
Παντρεύτηκε τον Βενέδικτο της Σαβοΐας, Δούκα του Σαμπλαί. Δεν απέκτησαν απογόνους.

## Πρόγονοι



## Παραπομπές


## Πηγές
* Artemont. Louis Leopold d', A Sister of Louis XVI; Marie-Clotilde de france, queen of Sardinia (1759-1802), London, London, 1911, pg.86
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 27.

Κατηγορία:Οίκος της Σαβοΐας
Κατηγορία:Πριγκίπισσες της Σαβοΐας